Title: PROJEKAT U REALIZACIJI MLADIH AMBASADORA
Author: NN_30
Last saved by: Goran Stojic

PROJEKAT U REALIZACIJI MLADIH AMBASADORA:”140 GODINA SLOBODE-MUZEJ USPOMENA”

Duh Niša kroz 140 godina od sticanja nezavisnosti  

*Poziv je otvoren do 20.oktobra, za sve sugrađane da se uključe u akciju prikupljanja materijala koji su obeležili duh Niša od sticanja nezavisnosti, 1878. godine do danas 

*Mladi ambasadori pozivaju Nišlije da iz porodičnih arhiva, od komšija, poznanika pronađu fotografije, pisma, predmete,koji dokumentuju period koji oslikavaju, da ih pošalju kako bi bila napravljena multimedijalna postavka, digitalizovana i inovativnom izložbom predstavljena javnosti

* Od pristiglog materijala Mladi biće izvršena selekcija koja će tematski i hronološki biti predstavljena na digitalnoj izložbenoj postavci i digitalnoj platformi

U organizaciji Mladih amabasadora, biće realizovan projekat “140 godina slobode – muzej uspomena”.
Poziv je otvoren za sve sugrađane da se uključe u akciju prikupljanja materijala koji su obeležili duh Niša od sticanja nezavisnosti, 1878. godine do danas. Mladi ambasadori pozivaju Nišlije da iz porodičnih arhiva, od komšija, poznanika pronađu fotografije, pisma, predmete,koji dokumentuju period koji oslikavaju, da ih pošalju kako bi bila napravljena multimedijalna postavka, digitalizovana i inovativnom izložbom predstavljena javnosti. -Želimo ovim projektom da od zaborava sačuvamo obeležje jednog vremena i nasleđe stvarano generacijama, da ono ne ostane samo u vašim kućama, daleko od javnosti i generacija koje dolaze- ističu ambasadori.

Poziv je otvoren do 20. oktobra za sve stanovnike Niša i okoline, koji će putem prijavnog formulara poslati skenirana pisma, fotografije predmeta, dokumenta. Mogu poslati fotografije predmeta koji su se koristili za ručavanje, kupanje, vožnju, rad na polju i u kancelariji, za komunikaciju... od poštanske markice do automobila, od olovke do udžbenika, od fenjera do modernih instalacija.

Od pristiglog materijala Mladi ambasadori će odabrati selekciju koja će tematski i hronološki biti predstavljena na digitalnoj izložbenoj postavci i digitalnoj platformi. Prošlo je 140 godina od oslobođenja naše zemlje od Otomomanskog carstva i pripajanja Niša Srbiji. 
-Želimo da sa našim sugrađanima sačuvamo ovaj važan period od zaborava i inovativnim metodama prikažemo kako se naše društvo menjalo i razvijalo do danas- dodaju.

Jedinstvena i nezamenjiva kulturna vrednost jednog naroda jeste kulturno nasleđe koje, stvarano generacijama, ukazuje na društveni, obrazovni i kulturni razvoj, označavajući i naš identitet u svetu različitosti. Briga o očuvanju i prezentovanje kulturnog nasleđa je moralno načelo svih onih koji prepoznaju značaj kulturnog nasleđa.

Projekat „140 godina slobode – multimedijalni muzej uspomena“ realizuju Mladi ambasadori uz podršku Ministarstva kulture i informisanja Vlade Republike Srbije. Projekat je uključen u obeležavanje Evropske godine kulturnog nasleđa na nacionalnom nivou.
Svi zainteresovani za učešće u projektu za dodatne informacije, mogu se obratiti na mejl office@ambasador.rs 
J. M.
LEG:OD PORODIČNIH ARHIVA DO MULTIMEDIJALNE IZLOŽBE:poziv građanima na saradnju

(Projekat “Nišlije se uključuju u odlučivanje” sufinansiran iz budžeta grada Niša)